मालवा का मांडना, बिहार की मधुबनी से सजी गांव की दीवारें
तहसील मुख्यालय से 22 किमी दूर स्मार्ट गांव भोगांवा निपानी का मिजाज कुछ बदला-बदला सा हो गया है। घरों की दीवारों पर मन लुभाने वाले भित्ति चित्र रोमांच पैदा कर रहे हैं। निमाड़ की जिरोती, मालवा के मांडना, िबहार की मधुबनी शैली, महाराष्ट्र की वारली शैली व मीनारों-गुंबदों वाले दृश्य चित्र स्मार्ट विलेज को संुदर बना रहे हैं। दरअसल यह बदलाव गांव में आए ललित कला संस्थान इंदौर के 20 कलाकारों की कल्पनाशीतला की वजह से आया है। यह दल यहां 31 दिसंबर तक रुकेगा। इसका मुख्य उद्देश्य लोक संस्कृति को संरक्षण देकर संवर्धन करना है।
ललित कला संस्था के अवधेश यादव, बद्रीनाथ बरफा, सतीष नारायणिया, दिनेश परिहार ने बताया भारत गांवों का देश है। लेकिन ग्रामीण संस्कृति और ललित कलाएं अब भौतिक और पाश्चात्य संस्कृति के कारण विलुप्ति की ओर है। भावी पीढ़ी हमारे गौरवमयी अतीत और लोक परंपराओं से दूर न हो इसलिए संस्था के सदस्य गांव-गांव जाकर इस तरह के प्रेरक शिविर लगाते हैं।
40 से ज्यादा दीवारों पर उकेरी संस्कृति
संस्था के मनीष र|पारखी, शबनम शाह, अंजली परिहार, अंतरा खोड़के, राशि जैन, हितैशी राठौर, दिव्यांशी पंवार, हिमांशु लोधवाल, लव कर्णिक सहित अन्य सदस्यों ने गांव में करीब 40 से अधिक दीवारों पर भिन्न-भिन्न संस्कृति को रंगों के जरिए उकेरा है। दीवारों पर की जा रही इस चित्रकारी को सदस्यों ने वॉल्स ऑफ वंडर नाम दिया है।
प्राचीन संस्कृति से जुड़ी रहेगी भावी पीढ़ी
भोगांवा सिपानी के वरिष्ठ शिक्षक जयपालसिंह पंवार ने बताया संस्था का उद्देश्य अच्छा है। इस पहल से भावी पीढ़ी प्राचीन संस्कृति से जुड़ी रहेगी। साथ ही िवलुप्त होेती लोक परंपराओंं, मान्यताओं व कलाओं को जानने-समझने का अवसर मिलेगा। सरपंच हरेराम बिर्ला, उपसरपंच सेवकराम ढेपड़ा, सचिव जगदीश बिर्ला, सह सचिव सचिन पटेल, शिक्षक दादुराम यादव, अमराजी मुकाती, प्रेमलाल बड़ोले, कमल छलोत्रा, गोरेलाल मानकर संस्था सदस्यों का सहयोग कर रहे हैं।
भोगांवा निपानी में दीवारों पर चित्र उकेरते संस्था सदस्य।
लोक संस्कृति
bho_Deva hin_Deva hin_Deva mag_Deva hin_Deva hin_Deva hin_Deva mag_Deva mai_Deva